"Menneskets intelligens er Den Sidste Mohikaner. Vi har opfundet maskiner til enhver tænkelig fysisk handling, men mangler stadig at skabe kunstig intelligens. Jeg tror ikke, det er en god idé at putte hele menneskets hjerne ind i en computer, men vi kan få stor gavn af at klone dele af den menneskelige hjerne ind i it-systemer."

Her kan du møde manden, som har skabt et aktiehandelssystem, der slår de store aktiespekulanter. Det begynder med et spil skak, og det ender med et investeringssystem baseret på kunstig intelligens.

Fakta om SinAI - Kører på en Interbase-database.



- Programmeret i Delphi 32bit (migrerer snart til 64bit).



- Host-maskinen er en 8-kernet processor.



- Med 12 gigabyte RAM.



- Programmet er et selvstændigt it-system med fuld opkobling til den amerikanske børs via Bloomberg.

Da Kurt Kara var dreng, kunne han godt finde på at pjække fra skole for at spille skak.Det var hans mor naturligvis ikke særligt glad for, men pjækkeriet blev begyndelsen til et vaskeægte kodeeventyr.I dag har han nemlig bygget en software-klon af sin forretningsmæssige indsigt og viden om investeringer.Igennem de seneste 10 år har han udviklet et software- system, der uden menneskelig indblanding er bedre til at handle aktier end mennesket selv.Hans software slår i hvert fald de store internationale investeringsfonde på stribe.Sin fascinationen af logik og viden om aktiehandel har Kurt Kara kopieret ind i en kode, der evner at lære af sine egne erfaringer.Vel at mærke frasorteret alle menneskelige følelser og impulser. Resultatet er aktiehandelsprogrammet SinAI (Stockmarket Investment Artificial Intelligence), der gennem de sidste fem år har kørt som et udviklingsprojekt med et anseeligt millionindskud til handlerne i investeringsfirmaet Maj Invest, hvor Kurt Kara arbejder."Min erfaring inden for aktiehandel har lært mig, at den investor, der fejler mindst, vinder. Det er den logik, jeg har forsøgt at bruge i mit program," fortæller en storsmilende Kurt Kara.Han tilhører en meget sjælden race med dyb indsigt i både it og programmering kombineret med mange års praktisk erfaring som aktiehandler."Der er ingen systemer, der er komplet dårlige eller komplet gode. Har man eksempelvis et system, der rammer forkert hver gang, skal man jo bare vende det om," siger han."Det værst tænkelige for mit aktiesystem er derfor, at det giver nul i afkast, for så er det svært at se, hvor der skal justeres. Så du skal kalkulere med, at systemet laver fejl og bruge fejlene fremadrettet."På den oversigt af grafer, som Kurt Kara stolt fremviser mellem kaffekopperne på bordet, kan man dog se, at hans system ligger langt fra nul i afkast.Resultaterne ser overbevisende ud, men er i sagens natur ikke blevet efterprøvet af Computerworld.Der er dog stadig tale om et udviklingsprodukt, som kan vise sig anderledes resultater, når det kastes ud i den virkelige verden."Her kan du se SinAI sammenlignet med nogle af verdens største fonde," siger han om graferne, hvor SinAI ligger som tredjebedste linje i toppen efterfulgt af et spaghettilignende, sammenfiltret bundt streger nedenunder."Computeren spiller mod de bedste hold i verden, og den ligger i øjeblikket nummer tre, hvilket stadig er ret udmærket," siger han med selvtillid i stemmen."Er der ikke nogle store etiske og samfundsmæssige problemer forbundet ved at lade computeren overtage handlerne?" afbryder jeg ham midt i hans forklaring."Næ," lyder det korte svar - fulgt op af en forklaring:"Faktisk ser jeg det lige omvendt. Hvis man anvendte computere til langsigtede investeringer, ville verden se bedre ud. Virksomhedernes prisfastsættelser ville blive mere korrekte, og vi ville undgå bobler, som i bund og grund udspringer af følelser hos investorerne," lyder hans analyse."Hvis man bruger computeren til meget kortsigtede handler og spekulationsforretninger, har du en pointe med dit spørgsmål. Så vil jeg også stille et stort spørgsmålstegn ved etikken.""Men vi lever i et videnssamfund og ikke i et trossamfund. Her er det per definition teknologien, der bærer udviklingen frem, og it er spydspidsen. Det kan vi lige så godt acceptere," siger han.

Artiklen fortsætter på næste side...